— 192 - 



interessante Svampe, samt Anvisninger til deres Indsamling; et særligt 

 Afsnit handler endvidere om Svampene som Næringsmiddel, et andet 

 om Forgiftninger ved Svampe og et tredie om deres Tilberedning (med 

 Opskrifter paa Svamperetter af kgl. Mundkok Freitag). Det sidste Af- 

 snit er viet »Foreningen til Svampekundskabens Fremme«. Efter Bogens 

 Tekstafdeling følger Tabelværket: 32 farvetrykte Tavler, med kort Be- 

 skrivelse, af de vigtigste Spise- og Giftsvampe. Som det i Fortalen anføres, 

 kan den nye Udgaves Afbildninger, som skyldes Forfatteren selv og er 

 reproducerede herhjemme, vel ikke staa Maal med de overordentlige 

 smukke og veltrufne Billeder fra den franske Kunstner Bessin's Haand, 

 der prydede den forrige Udgave: men taget for sig selv er de nye Afbild- 

 ninger gennemgaaende særdeles smukke og naturtro. Dertil kommer, at 

 Artsudvalget er bedre afpasset efter danske Forhold. 



I det hele maa den foreliggende Bog, der fremtræder i samme Udsty- 

 relse og Format som 2. Udgave, paa det bedste anbefales den stadig vok- 

 sende Skare af Svampeinteresserede. C. Ferdinandsen. 



Heilmann, Allan: Tropeskovbrug. Udgivet ved Kommissionen for Under- , 

 visning i Tropeskovbrug. København 1917. 196 S. med mange Illu- 

 strationer. 



Det er en velkendt Sag, at et af Danmarks største Hand eisforetagender, 

 Det Østasiatiske Kompagni, har store Interesser i Plantage- og Skovdrift 

 i Bagindien. Disse Interesser parret med en for et Handelsselskab usæd- 

 vanlig Forstaaelse af Ønskeligheden af dansk Erhvervs Udvikling og Fremme 

 har foranlediget, at Kompagniet i Samarbejde med Landbrugsministeriet 

 har grundlagt en Undervisning i Tropeskovbrug. Undervisningens hoved- 

 sagelige Formaal er at bibringe unge danske Mænd en tilstrækkelig Kund- 

 skabsmængde til at kunne overtage Stillinger ved Plantager o. lign. i Tro- 

 perne, specielt ved Kompagniets vidstrakte Plantager- og Skovarealer i 

 Siam og paa den malayiske Halvø. 



Til denne Undervisning er foreliggende Bog beregnet. Den er forfat- 

 tet af Forstkandidat A. Heilmann, som den for Undervisningen nedsatte 

 Kommission har antaget til Lærer i Tropeskovbrug, og som i Vinteren 

 1914 — 15 foretog en Kejse til Bagindien for at studere Skov- og Plantage- 

 forholdene der. Bogen bærer Præg af sit specielle Formaal, og dens almene 

 Titel er derfor for saa vidt lidt misvisende, som den næsten udelukkende 

 behandler Tropeskovbrug indenfor det Østasiatiske Kompagnis Interesse- 

 sfære. Med denne Begrænsning er det imidlertid en Bog, hvis Fremkomst 

 man maa være glad ved. Stoffet er lagt vel til rette og er særdeles instruk- 

 tivt, og i Hovedafsnittene er der givet en paa Selvsyn baseret værdifuld 

 Fremstilling, som illustreres særdeles smukt ved en Mængde gode Billeder 

 efter Fotografier og Tegninger. I det hele er Bogens Udstyr meget til- 

 talende. 



I de indledende Kapitler gives der en meget sammentrængt Oversigt 

 af Asiens Geografi og en mere indgaaende Skildring af Bagindiens, særlig 

 Siams og den malayiske Halvøs almindelige geografiske Forhold. Bogens 

 Tyngdepunkt er Afsnittet om Gummiplantager (S. 55 — 136). Man faar 

 heri en detailleret Fremstilling af Dyrkningen af Paragummitræet (Hevea 

 brasiliensis), det Træ, hvorpaa næsten hele Østens mægtige Kautsjukpro- 

 duktion hviler, i alt Fald det eneste Kautsjuktræ, som er Genstand for 



